NINE LIVES: L-istorja ta' negozjant riservat li jsib ruħu maqbud ġol-ġisem tal-qattus tal-familja; THE SPACE BETWEEN US: Żewġ teenagers minn dinjiet differenti, l-ewwel uman li twieled fuq Mars isir iħobb online tfajla minn Colorado; SWALLOWS AND AMAZONS: Erbat itfal fil-Lake District, fl-1929, isalpaw bid-dgħajsa tagħhom, Swallow, għal fuq gżira ftit 'il bogħod u jiltaqgħu ma' żewġt ibniet avversarji; BAD MOMS: Mara strapazzata b'ħafna xogħol tiddeċiedi, flimkien ma' tnejn oħra, li jixxalaw; CAPTAIN FANTASTIC: Missier li qed irabbi lis-sitt uliedu b'mod rigoruż ikun sfurzat ibiddel il-manjieri tiegħu: THE CONJURING 2: Lorraine u Ed Warren, wara li għaddew minn esperjenzi tal-biza', jivvjaġġjaw għal Londra ta' fuq biex jgħinu omm ta' erbat itfal ippersegwitata minn spirti malinni; DON'T BREATHE: Grupp ta' ħbieb jidħlu bil-moħbi f'dar biex jisirqu lil wieħed għama u żbaljatament jaħsbu li jgħadduha lixxa; NERVE: Studenta tintilef fuq logħba, fuq il-kompjuter, fejn trid tazzarda u fejn kull mossa tagħha se tkun immanipulata minn dawk misterjużi li qed jgħassulha; NOW YOU SEE ME 2: The Four Horsemen, rinomati għall-maġija, din id-darba jużaw it-tricks tagħhom biex jikxfu kriminal u jħassru l-isem ħażin li tawhom; ABSOLUTELY FABULOUS: Edna u Patsy, żewġ nisa eleganti li jgħixu ħajja glorjuża, wara inċident isibu ruħhom mingħajr flus bil-paparazzi jsusu warajhom, però xorta waħda jħejju pjan biex jiksbu l-ġid ta' qabel; BRIDGET JONES'S BABY: Issa, fil mezz'età, Bridget Jones issib ruħha tqila u mhix ċerta min hu l-missier; MIKE AND DAVE NEED WEDDING DATES: L-aħwa Mike u Dave, li jħobbu jixxalaw bil-kbir, ipoġġu avviż online għat-tfajliet biex jakkumpanjawhom għat-tieġ t'oħthom fil-Hawaii. It-tfajliet jissuperawhom bil-kbir; JULIETA: Meta tagħlaq 18-il sena, it-tfajla Antia tħalli d-dar t'ommha, Julieta, u din tiskopri kemm lit-tifla tagħha ma tantx kienet tafha. Dirett minn Pedro Almodovar; CAFÀ SOCIETY: Fis-snin tletin, wieħed mill-Bronx imur Hollywood fejn isir iħobb segretarja li taħdem ma' zijuh, aġent tal-atturi, u hu, lura fi New York isir affaxxinat bil-ħajja tas-soċjetà għolja, Dirett minn Woodu Allen. Għandkom biex tieħdu gost bil-kbir! Minħabba l-popolarità li qed jiksbu u diversi minnhom qed ikunu bit-3D, il-films animati qed isiru aktar spissi u fuq xi wħud minnhom qed jintefqu baġits kbar. F'dawn it-tliet xhur li ġejjin se jkollna dawn il-produzzjonijiet: THE SECRET LIFE OF PETS: Fi blokk ta' appartamenti f'Manhattan, il-ħajja ta' annimal favorit tinqaleb ta' taħt fuq meta sidu jġib fid-dar kelb traskurat; ICE AGE – COLLISION COURSE: Aktar avventuri perikolużi għat-tliet iħbieb, annimali preistoriċi, Manny, Sid u Diego meta Scrat, l-isquirrel ikompli ħerqan isus wara ġandra li titfgħu 'l bogħod mid-dinja; FINDING DORY: Sena wara l-ġrajjiet ta' Finding Nemo, Dory, il-ħuta li sikwit tinsa, ukoll tazzarda 'l barra mit-territorju tagħha; KUBO AND THE STRINGS: Kubo, li jgħix ħajja kwieta, jkollu jfittex l-korazza maġika ta' missieru, Samurai leġġendarju, biex jikkumbatti spirtu ħażin.